**Figyelemfelhívás a Global Awards 2024 pályázati lehetőségről**

A Szellemi Tulajdon Világszervezete (WIPO) Global Awards 2024 c. versenyt írt ki KKV-k és startupok számára. A nevezési díjmentes pályázat olyan  kis-és középvállalkozások, valamint startupok számára nyitott, amelyek működésük során kihasználják a szellemi tulajdonban rejlő lehetőségeket és potenciálisan hozzájárulnak a fenntartható fejlődési célok megvalósulásához.

Megítélésünk szerint a nagy hozzáadott értékkel rendelkező,  a földrajzi árujelzők területein tevékenykedő magyar KKV-k is a pályázók célcsoportjába tartozhatnak, ezért felhívjuk a figyelmüket a szellemitulajdon-védelem jelentőségének megerősítése céljából meghirdetett pályázati lehetőségre.

A pályázó KKV-k **a szellemi tulajdon bármely formáját használhatják a szerzői jogoktól a védjegyeken és szabadalmakon át a földrajzi árujelzőkig**.

A szakértői zsűri összesen 7 győztest választ ki, akik meghívást kapnak a 2024 júliusában, Genfben megrendezendő díjátadóra, és akik egy mentorprogramban vehetnek részt, ahol személyre szabott program keretében segítik őket szellemi tulajdonuk még hatékonyabb hasznosításában.

A versennyel kapcsolatos bővebb információk elérése: <https://www.wipo.int/global-awards/en/how-to-apply.html>

Jelentkezni lehet 2024. március 31-ig: <https://global-awards.wipo.int/>